***CRNA GORA*   *OPŠTINA DANILOVGRAD* *Sekretarijat za urbanizam, komunalne, stambene poslove, saobraćaj i zaštitu životne sredine Broj: 06-up -195/1***



***Danilovgrad, 29.06.2017. godine***

***81410 Danilovgrad, Trg 9. decembar tel. 020/812-040 e-mail: urbanizamdg@yahoo.com tel.fax: 020/ 810-140 www.danilovgrad.me***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Na osnovu člana 13 Zakona o procjeni uticaja na životnu sredinu („Sl. list RCG“, br. 80/05 i „Sl. list CG“, br. 40/10, 73/10, 40/11, 27/13 52/16) i člana 196 Zakona o opštem upravnom postupku („Sl. list RCG“, br. 60/03 i „Sl. list CG“ , br. 32/11 ) u postupku odlučivanja po zahtjevu ,,PRIMATO P” D.O.O. Herceg Novi, o potrebi procjene uticaja na životnu sredinu, Sekretarijat za urbanizam, komunalne, stambene poslove, saobraćaj i zaštitu životne sredine, d o n o s i:

**R J E Š E NJ E**

1. Utvrdjuje se da je za projekat „Funkcionisanje proizvodnog pogona klanice sa obradom i preradom mesa“ u opštini Danilovgrad, katastarska parcela broj 358/1, KO Grbe, opština Danilovgrad, **potrebna procjena uticaja na životnu sredinu.**
2. Nalaže se nosiocu projekta ,,PRIMATO P’’ D.O.O., Herceg Novi da izradi Elaborat procjene uticaja projekta, „ Funkcionisanje proizvodnog pogona klanice sa obradom i preradom mesa “, na životnu sredinu.

**O b r a z l o ž e nj e**

Nosilac projekta ,,PRIMATO P’’ D.O.O. Herceg Novi, obratio se ovom sekretarijatu, zahtjevom broj 06-up-195 od 19.06.2017. godine za odlučivanje o potrebi procjene uticaja na životnu sredinu projekta „Funkcionisanje proizvodnog pogona klanice sa obradom i preradom mesa “, katastarska parcela broj 358/1, KO Grbe, opština Danilovgrad.

Nakon razmatranja podnijetog zahtjeva, a u skladu sa listom II Uredbe o projektima za koje se vrši procjena uticaja na životnu sredinu („Sl.list RCG“, br. 20/07 i ,,Sl.list CG“, br. 47/13 i 53/14), Sekretarijat za urbanizam, komunalne, stambene poslove, saobraćaj i zaštitu životne sredine konstatovao je da predmetni zahtjev sadrži potrebne podatke, relevantne za odlučivanje.

Po dostavljanju početne dokumentacije, a postupajući po zahtjevu nosioca projekta, shodno odredbama člana 12 Zakona o procjeni uticaja na životnu sredinu („Sl.list RCG“, broj 80/05 i „Sl. list CG“, br. 40/10, 73/10, 40/11,27/13 i 52/16 ), ovaj sekretarijat obavijestio je zainteresovanu javnost, organizovao javni uvid i obezbijedio dostupnost podataka i dokumentacije nosioca projekta. U ostavljenom roku nije izvršen ni jedan uvid u predmetni zahtjev.

Razmatranjem predmetnog zahtjeva nosioca projekta, karakteristikama i mogućim uticajima navedenog projekta na životnu sredinu, Sekretarijat za urbanizam, komunalne, stambene poslove, saobraćaj i zaštitu životne sredine utvrdio je potrebu procjene uticaja na životnu sredinu iz sledećih razloga:

* opis lokacije se odnosi na šire područje što nije zadatak početne dokumentacije. Potrebno je opisati samu parcelu i prostor koji gravitira istoj, uključujući i rijeku Zetu kao recipijent otpadnih voda;
* nije opisan bilans stanja voda;
* nije data količina sanitarno fekalnih voda i način upravljanja istim;
* nije opisan način nastanka tehnoloških otpadnih voda;
* nije naveden tip i specifikacija filtera za gasove koji nastaju u procesu obrade mesa kao ni način njihovog održavanja;
* nedostaje specifikacija odgovarajućeg sistema za prečišćavanje tehnoloških otpadnih voda i predvidjeti način praćenja stanja vode prije ispuštanja u recipijent;
* nije prikazan situacioni plan parcele, lokacija septičke jame, skica sistema za prečišćavanje tehnoloskih otpadnih voda i mjesto ispustanja prečišćenih voda u recipijent;
* iz tehnološkog opisa sistema za prečišćavanje otpadnih voda ne može se zaključiti njegova stvarna namjena;
* početnom dokumentacijom nije predviđena količina otpada koji nastaje tokom rada objekta;
* takođe nije dat način zbrinjavanja i upravljanja mulja od pranja i čišćenja do njegovog preuzimanja od strane ovlašćenog subjekta;
* nije objašnjen uticaj funkcionisanja objekta na lokalno stanovništvo.
* Izradom Elaborata procjene uticaja obezbijediće se neophodni podaci, predvidjeti negativni uticaji projekta na životnu sredinu i utvrditi odgovarajuće mjere zaštite životne sredine,
* procjenom uticaja će se odrediti potreba i način vršenja monitoring/praćenja stanja životne sredine u nastavku rada predmetnog objekta.

Imajući u vidu prethodno navedeno, odnosno činjenicu da je odlučeno o potrebi procjene uticaja, to je Nosiocu projekta, utvrđena obaveza izrade Elaborata procjene uticaja, kao što je odlučeno u tački II ovog rješenja.

U skladu sa članom 15 Zakona o procjeni uticaja na životnu sredinu, nosilac projekta može Sekretarijatu za urbanizam, komunalne, stambene poslove, saobraćaj i zaštitu životne sredine podnijeti zahtjev za određivanje obima i sadržaja Elaborata procjene uticaja na životnu sredinu.

Shodno navedenom Sekretarijat za urbanizam, komunalne, stambene poslove, saobraćaj i zaštitu životne sredine je na osnovu sprovedenog postupka odlučivanja o potrebi procjene uticaja, po zahtjevu nosioca projekta, primjenom člana 13 stav 1, a u vezi sa članom 5 stav 1 tačka 2 Zakona o procjeni uticaja na životnu sredinu, odlučio kao u dispozitivu ovog rješenja.

**PRAVNA POUKA**: Protiv ovog rješenja može se izjaviti žalba Glavnom administratoru u roku od 15 dana od dana prijema istog. Žalba se predaje preko ovog sekretarijata i taksira sa 5,00 € administrativne takse.

**DOSTAVLJENO: Obradio/la:**  **S E K R E T A R**

* Nosiocu projekta Vuk Iković Arh. Vasilije R. Otašević dipl. ing.
* Agenciji za zaštitu životne sredine
* Glavnom administratoru Sandra Vuković
* Ekološkoj inspekciji
* U javnu knjigu o sprovedenim postupcima procjene uticaja na životnu sredinu
* a/a